Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 623/13/2207	Trnava, 16.3.2015
EEČ : 2-21-75-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 20.12.2013, spisová značka 4 Pv 623/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase na presne nezistenom mieste pri rieke Váh v katastri mesta Hlohovec si zabezpečil rastliny rodu konope a tieto vo vysušenom stave prechovával v prepážke čiernej koženej peňaženky v plastovom vrecku obsahujúcom konope s celkovou hmotnosťou 1005 mg a priemernou koncentráciou tetrahydronakabinolu 7,6 % hmotnostného, z ktorého množstva by bolo možné pripraviť 3-8 obvykle jednorazových dávok drogy, pričom držba uvedených látok bola zistená pri kontrole príslušníkmi Obvodného oddelenia PZ Hlohovec v Hlohovci na ul. Zábranie dňa 15.10.2013 v čase o 10.55 hod. a následne po vydaní príkazu na vykonanie osobnej prehliadky túto obvinený  na základe výzvy podľa § 104 Trestného poriadku dobrovoľne vydal pre účely trestného konania. 
Rastliny rodu konope sú v zmysle zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok.

Uznesením prokurátora Okresnej prokuratúry Trnava zo dňa 20.12.2013, spisová značka 4 Pv 623/13/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry v Trnave sp. zn. 4Pv 623/13 zo dňa 20.12.2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin nedovolenej výroby omamných a psychotropných látok, jedov  a prekurzorov, ich držania a obchodovania s nimi podľa § 171 ods. 1 Trestného zákona  na tom skutkovom základe, ako je uvedený vo výrokovej  časti tohto rozhodnutia a súčasne bola obvinenému v zmysle § 216 ods. 2 Trestného poriadku určená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, t.j. dňom 8.1.2014. 

	Po uplynutí skúšobnej doby boli vyžiadané správy na obvineného a zároveň bol aktualizovaný odpis z registra trestov obvineného. Z uvedených materiálov som zistila, že obvinený viedol v skúšobnej dobe podmienečne zastaveného trestného stíhania riadny život, iného trestného činu ani priestupku sa nedopustil.

	Podľa § 217 ods. 1 Tr. por. 	ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania podľa § 9 ods. 1 písm. e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Guľová
prokurátorka